2016. gada 11. oktobrī Rīkojums Nr. 592

Rīgā (prot. Nr.52  4. §)

**Par finansējuma piešķiršanu Alūksnes novada pašvaldībai**

1. Pamatojoties uz likuma "Par valsts budžetu 2016. gadam" 39. pantu, piešķirt Alūksnes novada pašvaldībai no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 85 293 *euro* apmērā, lai nodrošinātu ārējā ūdensvada izbūvi un pieslēgumu Nacionālo bruņoto spēku Kājnieku skolas vajadzībām nekustamajā īpašumā (kadastra Nr. 36010375818) Lāčplēša ielā 1, Alūksnē, Alūksnes novadā.

2. Aizsardzības ministrijai noslēgt vienošanos ar Alūksnes novada pašvaldību par finansējuma izlietošanu, nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Alūksnes novada pašvaldība.

Ministru prezidents Māris Kučinskis

Aizsardzības ministrs Raimonds Bergmanis